Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, преку инспекторите за социјална заштита Сејди Џемаили со службена легитимација број 28-0015 и Виолета Маневска-Георгиевска со службена легитимација бр.28-0022 извршија вонреден инспекциски надзор над субјектот на инспекцискиот надзор ЈУ Меѓуопштински центар за социјална работа на град Скопје, со седиште на ул.,,Никола Вапцаров бр.11, застапуван од ВД Директорот Хамза Амети, со Записник ИП1 број 16-16 од 02.10.2024 година ја утврдија фактичката состојба и врз основа на член 338 Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020,163/2021, 294/2021 99/2022,236/2022 и 65/2023), (во натамошниот текст: Законот) го донесе следното

**Р Е Ш Е Н И Е**

Се наредува на Хамза Амети, ВД Директор на ЈУ Меѓуопштински центар за социјална работа на град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и ,,Службен весник на РСМ“ број 53/2021 и 199/23), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Центарот да го преиспита донесеното решение бр. УП1 1001-139 од 19.04.2024 година и целосно и правилно да ја утврди фактичката состојба и да побара од надлежниот центар во конкретниот случај ЈУ МЦСР Крива Паланка како надлежен за подрачјето на чија територија живее таткото Е. да изврши непосреден увид во домот на Е. заради утврдување на фактичката состојба во домаќинството и потребите на членовите на домаќинството од социјална заштита, да земе изјава на записник од таткото Е во однос на поднесеното барање и до ЈУ МЦСР Скопје истата да ја достави заедно со наод и мислење на стручен работник, односно наод и мислење на стручен тим и соодветно на утврдената фактичка состојба да донесе ново решение со кое ќе го замени претходното решение донесено во спротивност со закон, согласно член 115 став 1 алинеја 4 и член 281 став 1 и 2 од Законот за социјалната заштита, член 79 став 1 од Законот за семејството и член 7, член 10 став 1 и член 63 од Законот за општа управна постапка.

**Рокот за извршување на изречената инспекциска мерка изнесува 30 дена од приемот на решението и постојано.**

2. Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 1 од Законот за социјалната заштита, преку инспекторите за социјална заштита Сејди Џемаили со службена легитимација број 28-0015 и Виолета Маневска-Георгиевска со службена легитимација број 28-0022 , извршија вонреден инспекциски надзор над субјектот на инспекциски надзор ЈУ Меѓуопштински центар за социјална работа на град Скопје**-**Служба за брак и семејство и заштита од семејно насилство, со седиште на ул.,,Никола Вапцаров бр.11, застапуван од ВД Директорот Хамза Амети и состави Записник ИП1 број 16-16 од 02.10.2024 година, во кој се констатирани недостатоци и неправилности во постапката за регулирање на непосредните контакти на детето Н.Н со неговиот татко Е.Ј. по писмена иницијатива поднесена од E.J ИП1 број 16-16 од 30.09.2024 година, за спроведување на вонреден испекциски надзор.

  За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за труд и социјална политика на ден 10.10.2024 година под ИП1 број 16-16.

**Инспектори за социјална заштита Сејди Џемаили**

**Виолета Маневска-Георгиевска**